♪ [zene] ♪
- [Tyler] Ma a piac egy új típusát tekintjük meg.
A piacot, amelyet arra terveztek, hogy előrejelzéseket készítsen.
A korábbiak során megvitattuk, hogy az árak olyan jelzők,
amelyek információt közvetítenek.
Információt arról, hogy a javaknak hol magas az értékük
és hol alacsony, mely javak rendelkeznek magas értékkel
és melyek alacsonnyal,és így tovább.
Az árak információt hordoznak a világ eseményeiről is,
még a jövő előrejelzéseiről is.
Így a narancslé jövőbeli ára például magában foglal
egy előrejelzést a floridai időjárásról.
Nem arról van szó, hogy ezek a piacok erre a célra lettek kijelölve,
inkább a spekulátorok azok, akik, ha profitálni szeretnének
a narancslé jövőben árának mozgásából,
előrejelzéseket kell készíteniük a floridai időjárásról.
Tudniuk kell néhány dolgot az időjárásról Floridában.
Így a narancslé jövőbeni ára
részben tükrözi az információkat, amelyekkel a spekulánsok
a floridai leendő időjárási mintákról rendelkeznek.
Valóban, a közgazdászok és mások is, gyakran informálisan tekintettek
a piaci árakra, hogy előrejzéseket készítsenek.
Hogy segítsenek megbecsülni a floridai időjárást, megnézik
a narancslé árát a határidős ügyletek piacán.
Ahhoz, hogy segítsen előrejelezni a közel-keleti politikai helyzetet,
megnézik az olaj jelenlegi és jövőbeli árát.
Hogy segítsen megbecsülni a globális klímaváltozás következményeit,
megnézik az árvízbiztosítás árait
a partmenti régiókban.
Minden esetben az implicit előrejelzés
csak egy mellékterméke a piacnak, és valójában számos egyéb dolog
zajlik ezeken a piacokon, amelyek szintén hatással vannak az árakra.
Az árak ezeken a piacokon zajos előrejelzések.
Inkább tökéletlen előrejelzések, mivel nem arra lettek tervezve,
hogy csak előrejelezzenek.
Mi történne, ha megalkotnánk egy piacot kizárólag arra,
hogy előrejelzéseket készítsen?
Akkor az előrejelzések, amelyeket a piacról szereztünk,
ha lehet, még erőteljesebbek és pontosabbak lennének.
Vessünk egy pillantást a piacokra, amelyeket arra terveztek,
hogy előrejelzéseket készítsenek.
Az előrejelzési piacok spekulatív piacok,
amelyeket úgy terveztek, hogy az árak
valószínűségként értelmezhetők, és előrejelzések készítésére használhatók.
Az egyik leghíresebb ezek közül az Iowa Elektronikus Piacok.
Bátorítom önöket, hogy nézzék meg őket az interneten.
A kereskedők az Iowa Elektronikus Piacokon adják és veszik
a politikai jelöltek részvényeit, és a részvények árai
felhasználhatók a választások kimenetelének előrejelzésére.
Hadd mondjak egy példát.
Itt ez az eset az Iowa Elektronikus Piacokról
a 2008-as választásokról Barack Obama
és John McCain között.
Ezeken a piacokon egy Obama részvény egy dollárt fizet,
ha Obama nyer, máskülönben semmit.
Egy McCain részvény egy dollárt fizet a részvény tulajdonosának,
ha McCain nyer, és semmit, ha veszít.
Tegyük fel, hogy azt gondolja, Obamának 80%-os esélye van megnyerni
a választást, mennyit lenne hajlandó fizetni
egy Obama részvényért?
Nos, ha egy Obama részvény egy dollárt fizet, ha Obama nyer,
és 80%-os nyerési esélye van,
akkor az a részvény 80 centet ér.
Hajlandó lenne akár 80 centet fizetni
egy ilyen Obama részvényért.
Tegyük fel, hogy belép erre a piacra, és azt látja,
hogy az Obama részvényeket 65 centért adják,
ez egy vásárlási lehetőség.
Valami, amiről azt gondolod, hogy megér 80 centet,
65-ért eladó, tehát Obama részvényeket kellene venni.
A részvények megvásárlásával felnyomná azok árát.
Ily módon az előrejelzései, az információi, a véleménye
arról, hogy melyik jelölt nyer valószínűleg,
belefoglalódik az Obama részvény árába.
Apropó, tegyük fel, hogy azt gondolja, Obamának 80% esélye van
nyerni, de a részvényeit 90 centért árulják,
így el akarná adni az Obama részvényeket.
Még akkor is, ha Obama támogató, ahhoz, hogy több pénzt keressen,
eladná az Obama részvényeket, és megvenné McCain-ét.
Újból, ily módon az árak tükrözik az információt.
Sok kereskedő van ezeken a piacokon.
Emberek, akik politikailag ravaszak,
akik értik az elnökválasztó testületet,
és értik, hogyan működnek a választások,
és mennyire jól vagy rosszul alakul egy kampány.
Amikor ezek az egyének részvényeket adnak és vesznek,
az információik tükröződnek
a piaci árakban.
Itt vannak a tényleges árak 2008. augusztus 8-án.
Az Obama részvények árfolyama 63 cent volt,
a McCain részvényeké pedig 37 cent.
A piac megjósolta Obama nyerésének nagy valószínűségét,
és valóban ki is derült, hogy ez lett a helyzet.
Ezeknek a piacoknak a több mint 20 éves tesztelése alatt,
elnökválasztásokon, kongresszusi választásokon,
tagállami választásokon, ezek a piaci árak
az Iowa Elektronikus Piacokon kiderült,
hogy jobban jelzik előre az eredményeket,
mint a politikai közvéleménykutatások.
Ennek sok értelme van. Gondolja végig.
Igazi pénzt kockáztatnak, ez arra ösztönzi az embereket,
hogy alaposan megfontolják, amikor befektetnek,
és ösztönzi őket, hogy összegyűjtsék, feldolgozzák,
és értelmezzék az összes
rendelkezésre álló információt a világon.
Az ebből származó piaci árak tükrözik a rengeteg
mélyreható információt és valódi értelmezést
úgy, ahogy a politikai közvélemény- kutatások egyszerűen nem képesek.
Hasonló előrejelzési piacok sokféle
dolgot hoztak létre.
Néhány nagyon triviális dolgot, például melyik színész vagy színésznő
fogja megnyerni a következő Oscar-díjat, de cégek is elkezdtek
kísérletezni az előrejelzési piacokkal, hogy segítsenek
megbecsülni változókat, mint a jövőbeli eladásokat,
vagy hogy melyik a jobb döntés, vagy mi fog történni
egy bizonyos piacon vagy egy bizonyos gazdaságban.
A cégek arra használták az előrejelzési piacokat,
hogy megpróbáljanak segíteni magukon, jobb döntéseket hozni.
Hadd adjak egy példát.
A Hollywoodi Értéktőzsdén a kereskedők adják és veszik
filmek, zenék és Oscar-jelöltek részvényeit és opcióit.
Mintegy 800 000 kereskedő teszi ezt a móka kedvéért.
Hamis "Hollywood dollárokat" használnak,
ennek ellenére törődnek annyira az eredménnyel,
hogy ezeknek a piacoknak az árai eléggé megbízhatóan jelezzék előre
a filmek jövőbeli profitjait.
Bár a kereskedők a móka kedvéért csinálják ezt,
a weboldalt profitért birtokolják és működtetik.
Az információ, az implicit előrejelzések
ezekben az árakban értékesek azoknak a stúdióknak,
akik szeretnék megpróbálni megérteni, mi fog működni
a következő filmükben és mi nem fog.
Itt egy példa.
Néhányan azt hihetjük, hogy a szex mindent elad,
de tényleg ez a helyzet?
A Hollywoodi Értéktőzsdén
sokkal pontosabbak lehetünk a piaci árak segítségével.
Itt van néhány kereskedési adat
"A szürke ötven árnyalata" című filmhez, láthatjuk, hogy az ár
egész sokszor fel-, majd leugrott.
Ez tükrözi a film változó bevételi becsléseit.
Egy felugrást az jelentett, amikor Charlie Hunnam-et választották
a film főszerepének eljátszására, így az ár emelkedett.
Később Charlie kiugrott, az ár pedig
újra visszaesett.
Az árak ezeken a piacokon fontos információk
a stúdióknak.
Megmutatják a stúdióknak, mennyit érnek valójában ezek a színészek.
Ha ezt a színészt szerződtetjük, mennyit fog növekedni
a film bevétele?
Izgatja az embereket egy bizonyos színésznő
egy bizonyos szerepben, és mi van a rendezővel?
Az információk és árak segítségével,
amiket a Hollywoodi Értéktőzsde szolgáltat, a stúdiók jobban tudnak
szereplőket válogatni a filmeikbe, és jobb döntéseket hozhatnak.
Egyetlen előrejelzési folyamatnak sem tökéletes a pontossága,
de a Hollywoodi Értéktőzsde árai
meglehetősen hasznosnak bizonyulnak, különösen
más módszerekkel összevetve.
Itt előrejeleztük a nyitó bevételt, ahogyan a
Hollywoodi Értéktőzsde árai mutatták,
ezek itt pedig a tényleges bevételek.
Ha az előrejelzett bevételek mindig megegyeznének az ténylegessel,
akkor minden a piros vonalon lenne.
Ha a tényleges bevétel többnek bizonyul,
mint az előrejelzett, akkor a piros vonal felett vagyunk.
Tehát az eredeti film, "A komédia királyai",
bombasiker volt, mert sokkal jobban teljesített, mint az előrejelzés.
A "Pluto Nash - Hold volt, hol nem volt" című film Eddie Murphy-vel,
hát az egy katasztrófa volt.
Sokkal rosszabbul teljesített, mint az előrejelzés.
Átlagban szonban az előrejelzett bevételek
elég jó jelzői annak,
hogy milyen lesz a tényleges bevétel.
Még egyszer, a stúdiók ezért figyelik ezeket a piaci árakat,
mert meglehetősen pontos előrejelzések,
pontosabbak, mint más elérhető mérések.
Rendben, összegezzük.
A piaci árak információt tükröznek és közölnek.
Az árak a határidős ügyletek piacán mindenféle dolgot jelezhetnek,
mint például háborút a Közel-Keleten, hűvös időjárást Floridában,
vagy hogy ki fogja nyerni a következő választást.
Az előrejelzési piacok új típusú piacok,
amit azért hoztak létre, hogy segítsék a vállalatokat, kormányokat
és tudósokat előre jelezni a jövőbeli eseményeket.
A piaci árak jó lehetőséget nyújtanak
a szétszóródott információk összegyűjtésére
és összegzésére egyetlen kulcsfontosságú számban: az árban.
Köszönöm.
- [Narrátor] Ha szeretné magát tesztelni,
kattintson a kérdésekre.
Ha pedig készen áll a folytatásra, kattintson a következő videóra.
♪ [zene] ♪